afsonderlike finansiële state in geheel en ' n verduideliking van enige betekenisvolle oordeel wat gebruik is in die bepaling van die finale wesenlikheidbedrag .] Groepsomvang van die Oudit

[ Openbaar die groepsomvang van die oudit soos gedefinieer in ISA 600 (Revised) en enige betekenisvolle oordeel wat gebruik is in die bepaling van die groepsomvang. ]

######## Sleutel-ouditaangeleenthede

Sleutel-ouditaangeleenthede is daardie aangeleenthede wat volgens ons professionele oordeel van die mees beduidende was in ons oudit van die gekonsolideerde en afsonderlike finansiële state vir die huidige tydperk. Hierdie aangeleenthede is aangespreek in die konteks van ons oudit van die gekonsolideerde en afsonderlike finansiële state as 'n geheel, en in di e vorming van ons mening daaroor, en ons spreek nie 'n afsonderlike mening oor hierdie aangeleenthede nie. Ooreenkomstig die EAR- reël is ons verplig om die uitkoms van die ouditprosedures verrig of sleutel- observasies gemaak met betrekking tot sleutel-ouditaangeleenthede te rapporteer. Hierdie sake word hier onder ingesluit: [ Voeg die beskrywing van elke sleutel-ouditaangeleentheid, hoe die aangeleentheid aangespreek is ooreenkomstig ISA 701 en die uitkoms van die ouditprosedures verrig of sleutelobservasies gemaak met betrekking tot sleutel-ouditaangeleenthede in, soos toegelaat deur ISA 701 en vereis ooreenskomstig die EAR- reël.]

######## Ander Inligting

Die direkteure is verantwoordelik vir die ander inligting. Die ander inligting bestaan uit die inligting ingesluit in the dokument getiteld ABC Eiendoms Beperk Algemene Jaarstate vir die jaar geëindig 31 Desember 20XX, wat die Direkteursverslag, die Verslag van die Ouditkomitee en die Sertifikaat van die Maatskappysekretaris soos vereis deur die Maatskappywet van Suid-Afrika insluit, wat ons voor die datum van hierdie verslag verkry het, en die Algemene Jaarverslag, wat ons verwag aan ons beskikbaar gemaak sal word na daardie datum. Die ander inligting sluit nie die gekonsolideerde en afsonderlike finansiële state en ons ouditeursverslag daaroor in nie. Ons mening oor die gekonsolideerde en afsonderlike finansiële state dek nie, en sal nie die ander inligting dek nie, en ons spreek geen ouditopinie of enige vorm van gerusstelling daaroor uit nie. In verband met ons oudit van die gekonsolideerde en afsonderlike finansiële state is dit ons verantwoordelikheid om die ander inligting te lees, en sodoende te oorweeg of die ander inligting wesenlik teenstrydig is met die gekonsolideerde en afsonderlike finansiële state of kennis verkry gedurende die oudit, of andersins blyk om wesenlik wanvoorgestel te wees. Indien ons, op grond van die werk wat ons uitgevoer het op die ander inligting verkry voor die datum van die ouditeursverslag, tot die gevolgtrekking kom dat daar 'n wesenlike wanvoorstelling van hierdie ander inligting is, word van ons vereis om daardie feit te rapporteer. Ons het niks om in hierdie verband te rapporteer nie.

######## Verantwoordelikhede van die Direkteure vir die Gekonsolideerde en Afsonderlike Finansiële State

Die maatskappy se direkteure is verantwoordelik vir die opstel en redelike voorstelling van die gekonsolideerde en afsonderlike finansiële state ooreenkomstig ' IFRS Accounting Standards as issued by the International Accounting Standards Board ' en die vereistes van die Maatskappywet van Suid-Afrika, en vir sodanige interne beheer as wat die direkteure nodig ag vir die opstel van gekonsolideerde en afsonderlike finansiële state wat vry is van wesenlike wanvoorstelling, hetsy weens bedrog of foute.